Mono
Na Kube zomrel člen Buena Vista Social Club Faustino Oramas. Mal 95 rokov.
Gitarista írskej skupiny U2 The Edge daroval svoju gitaru charitatívnej nadácii Music Rising, ktorá zbiera peniaze na pomoc obetiam hurikánu Katrina. Na aukcii, ktorá sa uskutoční v apríli, vydražia mnoho zaujímavých predmetov spojených s hudbou. Medzi nimi aj saxofón podpísaný Billom Clintonom alebo nahrávací kontrakt Elvisa Presleyho.
Nový album manchesterskej partie Happy Mondays s názvom Fresh vyjde v júni. Fanúšikovia tejto kapely naň museli čakať dlhých pätnásť rokov.
Kňazi v Tobagu vyzvali vládu, aby zakázala vystúpenie Eltona Johna na tomto ostrove pre jeho sexuálnu orientáciu. Čerstvý šesťdesiatnik by mal vystúpiť na tomto ostrove v Karibiku v apríli na festivale Plymouth Jazz Festival.
The Killers budú jednou z hviezd českého festivalu Rock For People, ktorý sa uskutoční 4. až 6. júla.
Írska speváčka Dolores O' Riordan, niekdajšia frontmanka The Cranberries, nakrúcala vo februári v Prahe videoklip k pesničke Ordinary Day, ktorá sa nachádza na jej sólovke Are You Listening?
Paul McCartney je prvým veľkým umelcom, ktorý podpísal kontrakt so značkou Hear Music, za ktorou stojí reťazec kaviarní Starbucks. Jeho nový album by mal vysť začiatkom júna.
Depeche Mode vydávajú v polovici mája druhý diel svojich najväčších hitov, ktorý bude obsahovať aj nové remixy a niektoré b–strany úspešných singlov.
Podľa niekdajšieho bubeníka Guns 'N Roses Steva Adlera by sa kapela mala obnoviť v pôvodnom zložení.
Americký producent Timbaland sa rozhodol spojiť dokopy bývalých partnerov. Prerobenú slávnu skladbu You're All I Need To Get By Marvina Gaya a Tammi Terrel by si mali zaspievať Justin Timberlake a Britney Spears.
Don Cheadle, hrdina filmu Hotel Rwanda, sa predstaví v pripravovanom životopisnom filme ako legendárny trubkár Miles Davis. Davis zomrel už v roku 1991, minulý rok však bol prijatý do rokenrolovej sieneslávy.